Stok eo ouzh Aljeria ha Tunizia er chornôg, gant Niger ha Tchad er su ha Soudan hag Egipt er reter. 1 759 540 kilometr karrez zo dindani, ar pezh a ra anezhi ar pevare bro vrasañ eus Afrika hag ar 17 er bed. Istimañ a reer he foblañs etre 6 hag 8 milion annezad. Stank eo en arvor dreist-holl, rak ur gouelech eo diabarzh ar vro. Ar gêr-benn, Tripoli, zo ivez ar gêr vrasañ gant 1 682 000 annezad, dirak Benghazi (1 180 000 annezad) ha Misrata (400 000 annezad).